AIŠKINAMASIS RAŠTAS

Dėl Molėtų rajono daugiabučio gyvenamojo namo maksimalaus bendrojo naudojimo objektų administravimo tarifo apskaičiavimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Molėtų rajono daugiabučio gyvenamojo namo maksimalaus bendrojo naudojimo objektų administravimo tarifo (toliau – administravimo tarifas) apskaičiavimo tvarkos aprašas (toliau – Aprašas)turi būti patvirtintas dėl šių priežasčių:

* 1. To reikalauja teisės aktai:
     1. Lietuvos Respublikos civilinis kodeksas
     2. Lietuvos Respublikos vietos savivaldos įstatymas;
     3. Daugiabučio namo bendrojo naudojimo objektų administravimo nuostatai.

1.2. Vadovaujantis šiuo Aprašu apskaičiuoti administravimo tarifai bus diferencijuoti pagal daugiabučių gyvenamųjų namų ypatybes: pastatų bendrąjį plotą (koeficientai K1 ir K4), eksploatavimo laiką (koeficientas K2), buitinių patogumų lygį (koeficientas K3).

**2. Šiuo metu esantis teisinis reglamentavimas**

2.1. Lietuvos Respublikos civilinio kodekso 4.84 straipsnio 9 dalis;

2.2. Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis;

2.3. Daugiabučio namo bendrojo naudojimo objektų administravimo nuostatų, patvirtintų Lietuvos Respublikos Vyriausybės 2015 m. rugpjūčio 5 d. nutarimu Nr. 831 „Dėl Lietuvos Respublikos Vyriausybės 2001 m. gegužės 23 d. nutarimo Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ pakeitimo“ 8 punkto 1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą:** **Teigiamos pasekmės.**

3.1. Bus įvykdytos teisės aktų nuostatos.

3.2. Pagal šį aprašą apskaičiuoti diferencijuoti administravimo tarifai bus susieti su namų ypatumais, todėl bus artimesni faktiškai patiriamoms namo bendrojo naudojimo objektų administratoriaus patiriamoms sąnaudoms.

**Neigiamos pasekmės**. Nenumatoma.

**4. Priemonės sprendimui įgyvendinti:** Nenumatoma.

**5. Lėšų poreikis ir jų šaltiniai (prireikus skaičiavimai ir išlaidų sąmatos)** Nenumatoma.

**6. Vykdytojai, įvykdymo terminai**

Daugiabučių namų bendrojo naudojimo objektų administratorius.